පළාත් රාජ්‍ය සේවා කොමිෂන් සභා චක්‍රලේඛ :-	17/2026 
මගේ අංකය : NCP/PSC/1/6/2/2
පළාත් රාජ්‍ය සේවා කොමිෂන් සභාව,
උතුරු මැද පළාත,
අනුරාධපුර.
2027.08.
උතුරු මැද පළාත් ප්‍රධාන ලේකම්,
ආණ්ඩුකාරවර ලේකම්,
සියලුම අමාත්‍යාංශ ලේකම්වරුන්,	
සියලුම දෙපාර්තමේන්තු ප්‍රධානීන්.

උතුරු මැද පළාත් රාජ්‍ය සේවයේ ඒකාබද්ධ සේවාවන්හි නිලධාරින්ගේ වාර්ෂික ස්ථාන මාරු - 2027

උතුරු මැද පළාතේ ඒකාබද්ධ සේවයට අදාළ පළාත් රාජ්‍ය සේවා කොමිෂන් සභා ස්ථාන මාරු ප්‍රතිපත්ති කෙරෙහි ඔබගේ අවධානය යොමු කරවන අතර ඒ අනුව 17/2026 ස්ථාන මාරු චක්‍රලේඛය නිකුත් කරනු ලැබේ. (උතුරු මැද පළාත් රාජ්‍ය සේවා කොමිෂන් සභාවේ www.psc.nc.gov.lk වෙබ් අඩවියේ පලකර ඇත.)
	2. 
	ඒ අනුව උතුරු මැද පළාත් රාජ්‍ය සේවා කොමිෂන් සභාව විසින් 2027 වර්ෂයේ මාර්තු මස 01 දින සිට පහත සඳහන් සේවාවන්වලට අදාල නිලධාරීන්ට/සේවකයින්ට වාර්ෂික ස්ථාන මාරු ප්‍රතිපත්තිය යටතේ ස්ථාන මාරුවීම් ලබා දීමට තීරණය කර ඇත.
I. උතුරු මැද පළාත් රාජ්‍ය සේවයේ  සංවර්ධන නිලධාරී සේවය 
II. උතුරු මැද පළාත් රාජ්‍ය සේවයේ කළමනාකරණ සේවා නිලධාරි සේවය 
III. උතුරු මැද පළාත් රාජ්‍ය සේවයේ ඒකාබද්ධ රියදුරු සේවය 
IV. උතුරු මැද පළාත් රාජ්‍ය සේවයේ කාර්යාල සේවක සේවය 


	3. 
	2026 වර්ෂයේ වාර්ෂික ස්ථාන මාරු නියෝග ලබා දී ඇති, එහෙත් කල් දමන ලද ස්ථාන මාරු නියෝග නියමිත දිනවලදී ක්‍රියාත්මක කළ යුතු වේ.


	4. 
	මෙම චක්‍රලේඛය නිකුත් කල දින සිට 2027 වර්ෂයේ වාර්ෂික ස්ථාන මාරු අයදුම් කළ අයදුම්කරුවන්ගේ ස්ථාන මාරු ක්‍රියාත්මක කර අවසාන වන තෙක් විනය හේතුන් මත හා සේවා අවශ්‍යතාවය මත කෙරෙන අත්‍යවශ්‍යම වූ ස්ථාන මාරු හැරුණු විට සෙසු සියළුම අභ්‍යන්තර ස්ථාන මාරු ක්‍රියාත්මක නොකල යුතු වන අතර, අදාල ඉල්ලීම්ද  මා වෙත යොමු කිරීමෙන් වළකින ලෙස කාරුණිකව දන්වමි.

ඒ  අනුව අදාළ ස්ථාන මාරු අපේක්ෂිත කාල වකවානු තුළදී ක්‍රියාත්මක කිරීමට හැකිවන ලෙස පහත අයුරු කටයුතු කරනු ඇතැයි සියළුම ලේකම්වරුන් හා දෙපාර්තමේන්තු ප්‍රධානීන් වෙතින් අපේක්ෂා කරනු ලැබේ.


	5. 
	ස්ථාන මාරුවීම් වලදී සැළකිය යුතු පොදු කරුණු


	6. 
	5.1
	මෙම චක්‍රලේඛය සම්බන්ධයෙන් ආයතනයේ සියළුම නිලධරයින්/සේවකයින් දැනුවත් කල යුතුය.


	7. 
	5.2
	පළාත් රාජ්‍ය සේවයේ ඒකාබද්ධ සේවාවන් වන සංවර්ධන නිලධාරි සේවය / කළමනාකරණ සේවා නිලධාරී සේවය / රියදුරු සේවය/කාර්යාල සේවක සේවයේ අදාල නිලධාරීන්/සේවකයින් මේ යටතේ ස්ථාන මාරු අයදුම් කළ යුතුය.	


	8. 
	5.3
	වාර්ෂික ස්ථාන මාරු සඳහා කාලය ගණනය කිරීමේදී ආරම්භක දිනය ලෙස මාර්තු 01 දිනද අවසාන දිනය ලෙස 2027 වර්ෂයේ පෙබරවාරි 28 දිනය ලෙසද සේවා කාලය ගණනය කළ යුතුය. 


	9. 
	5.4
	(අ)	එකම ආයතනයක හෝ එකම ආයතනයක්(ශීර්ෂයක්) යටතේ සේවා ස්ථාන කිහිපයක් තුළ හෝ එක් පළාත් පාලන ආයතනයක (මහ නගර සභා/නගර සභා/ප්‍රාදේශීය සභා) වසර 05කට වැඩි සේවා කාලයක් සම්පූර්ණ කර ඇති නිලධාරීන් වාර්ෂික ස්ථාන මාරු වීම් සඳහා අයදුම් කිරීම අනිවාර්ය වේ.



පළාත් ආදායම් දෙපාර්තමේන්තුවේ වසර 03 ක් සම්පූර්ණ කරන ලද ඉහත 02 ගණයේලා ගැනෙන සියලුම නිලධාරීන්ද අනිවාර්යයෙන්ම ස්ථාන මාරු වීම් වලට යටත්ය.


	10. 
	5.5
	(අ)
	සේවා කාලය ගණනය කිරීමේදී එකම ආයතනයක්(ශීර්ෂයක්) යටතේ හෝ ඒ යටතේ වෙනත් කාර්යාලයක අඛණ්ඩව කළ සේවා කාලවල එකතුව මුළු සේවා කාලය ලෙස ගණන් ගනු ලැබේ. එකම ආයතනයක්(ශීර්ෂයක්) යටතේ උතුරු මැද පළාතේ කුමන දිස්ත්‍රික්කයක සේවය කළද, එම සේවා කාලය එම ආයතනයේ(ශීර්ෂයේ) සේවා කාලය වශයෙන් ගණන් ගනු ලැබේ.

	11. 
	
	(ආ)
	අමාත්‍යාංශ/ දෙපාර්තමේන්තු ස්ථාපිත වීම හෝ අහෝසි වීම හෝ විෂය පථ වෙනස් වීම හේතුවෙන් එක් අමාත්‍යාංශයක / දෙපාර්තමේන්තුවක සිට වෙනත් අමාත්‍යාංශයකට / දෙපාර්තමේන්තුවකට අනුයුක්ත කිරීමට සිදු වූ නිලධරයන් සම්බන්ධයෙන් සේවා කාලය ගණනය කිරීමේදී අහෝසි කරන ලද අමාත්‍යාංශයේ / දෙපාර්තමේන්තුවේ සේවා කාලය ද අවම සේවා කාලය ලෙස ගණන් ගනු ලැබේ.

	12. 
	5.6
	(අ)
	ස්ථාන මාරු ඉල්ලීමේ දී ආයතන වශයෙන් හා නගර වශයෙන් ඉල්ලීම් ඉදිරිපත් කල යුතුය.
(ඇමුණුම 01 හි සඳහන් පිරිදි)

	13. 
	
	(ආ)
	පළාත් ආදායම් දෙපාර්තමේන්තුවේ වසර 03ක සේවා කාලය සම්පූර්ණ කරන නිලධරයෙකුට නැවත එම සේවා ස්ථානයට මාරුවීමට ඉල්ලුම් කළ හැක්කේ පළාත් ආදායම් දෙපාර්තමේන්තුවෙන් පිටතට ගොස් වසර 15 ක් ගතවී ඇත්නම්  පමණි.


	14. 
	5.7
	භාර්යාව හා ස්වාමිපුරුෂයා යන දෙදෙනාම රාජ්‍ය සේවයේ නියුක්ත අය නම් එම දෙදෙනාටම ඔවුන්ගේ ඉල්ලීම අනුව එකම ප්‍රදේශයක සේවය කරන්නට ඉඩ ලබා දීමට මාරු මණ්ඩලය සෑම උත්සාහයක්ම දරනු ඇත.


	15. 
	5.8
	නිලධරයාගේ / සේවකයාගේ ඉල්ලීම හෝ අදාල විය හැකි වෙනත් විශේෂිත හේතු මත හැර 2027.02.28 දිනට වයස අවුරුදු 57 ඉක්ම වු නිලධාරීන් ස්ථාන මාරුවීම්වලට යටත් නොවන්නේය.

	16. 
	
	යම් නිලධරයකුගේ කලත්‍රයා පොලිසියේ හෝ ත්‍රිවිධ හමුදාවේ උතුරු නැගෙනහිර ක්‍රියාන්විත රාජකාරියේදී ආබාධිත තත්වයට පත්ව ඇති බවට ලිඛිත සාක්ෂි ඉදිරිපත් කරන විට නිලධරයන්ගේ ස්ථාන මාරුවීම් සිදු කිරීමේදී ස්ථාන මාරු වීම් සිදු කරන්නේ ඔවුන්ගේ ඉල්ලීම අනුව පමණි. එවැනි ස්ථාන මාරු ඉල්ලීම් පිළිබඳව මාරු මණ්ඩලය විසින් ප්‍රමුඛත්වය දක්වනු ඇත. මෙවැනි නිලධරයන්  සේවා ස්ථානයකින් පිටතට මාරු කිරීමට සිදු වන්නේ නම් ඊට ආසන්නම කාර්යාලයකට හෝ නිලධරයාගේ ඉල්ලීමට අනුව අදාළ කාර්යාලයකට මාරු කළ හැකිය. (වාර්ෂික ස්ථාන මාරු කමිටුව හෝ සමාලෝචන කමිටුව වෙත ඉදිරිපත් කරනු නොලැබූ ඉල්ලීම් සම්බන්ධයෙන් පසුව සලකා බලනු නොලැබේ.)


	17. 
	I. කම්කරු කොමසාරිස් ජනරාල් විසින් ලියාපදිංචි කරනු ලැබූ පළාත් රාජ්‍ය සේවා කොමිෂන් සභාව විසින් පිළිගත් ඒකාබද්ධ සේවයේ සේවකයට අයත් වෘත්තීය සංගමයක,  සංවිධානයක සභාපති, ලේකම්, භාණ්ඩාගාරික හා මධ්‍ය විධායක සභිකයන් මාරු කරන්නේනම් අදාළ වෘත්තීය සංගමයේ ලේකම්ගේ නිර්දේශ සැලකිල්ලට ගෙන සංගමයේ කටයුතුවලට බාධා නොවන සේවා ස්ථානයකට මාරු කළ යුතුය.

II. මෙම වගන්තියේ දැක්වෙන අනුග්‍රහ භුක්ති විදීමට අපේක්ෂා කරන ඒකාබද්ධ සේවයේ වෘත්තීය සංගම්වල නිලධරයන් සංගමයේ ලේකම් මඟින් ඒ සඳහා අයදුම්පත්‍රයක් පිළියෙල කර (ආයතන සංග්‍රහයේ XXV පරිච්ඡේදයේ 7.5 උප වගන්තිය අනුව) ස්ථාන මාරු කමිටු රැස්වීමට සති දෙකකටවත් පෙර පළාත් රාජ්‍ය සේවා කොමිෂන් සභාවේ ලේකම් වෙත ඉදිරිපත් කිරීමෙන් අනතුරුව එම ආයතන සංග්‍රහයේ XXV පරිච්ඡේදයේ 7.2 උප වගන්තිය අනුව අනුග්‍රහය ලබාදිය යුතු වන්නේය. කවර නිලතල වලටද යන බවත්, කුමන සංගමයට ද යන බවත්, අනුයුක්ත කළ යුතු වන්නේ කවර ස්ථාන වලටද යන බවත්, ප්‍රධාන ලේකම් විසින් තීරණය කරනු ලැබේ. මේ පිළිබඳව පසුව ඉදිරිපත් කරන ඉල්ලීම් සළකා බලනු නොලැබේ. පළාත් ආදායම් දෙපාර්තමේන්තුවේ රැඳී සිටීමට මෙම අනුග්‍රහය අදාල කර ගත නොහැක. 

	
ස්ථාන මාරු කිරීම සදහා ඉල්ලුම් කිරීමේ ආකෘති හා ඒ සම්බන්ධ ක්‍රියාවලිය :-


	
	8.
	අංක  01 ආකෘතිය - (සේවා කාලය වසර 5 කට වැඩි අයදුම්කරුවන්)
මෙම චක්‍රලේඛයෙහි 05.4(අ) හා, 05.4 (ආ) ඡේදයේ සුදුසුකම් ලබන නිලධරයන්/සේවකයින් තමන් ස්ථාන මාරු වීමට කැමති නගර හා සේවා ස්ථානය පැහැදිලිව දක්වමින් අමුණා ඇති අංක 01  ආකෘතිය අනුව ඉල්ලුම්පත්‍රයක් දෙපාර්තමේන්තු ප්‍රධානියා වෙත ඉදිරිපත් කළ යුතුය.	
;

	
	8.1      
	අංක 02 ආකෘතිය - (අංක 01 ආකෘතියේ ඉල්ලුම්පත්‍ර උපලේඛණය) 
            දෙපාර්තමේන්තු ප්‍රධානියා අංක 01 ආකෘතිය යටතේ තමන්ට ලැබෙන අවු. 05 ට වැඩි නිලධරයන්ගේ ඉල්ලුම්පත්‍ර සියල්ල අංක 02 ආකෘතියට අනුකූලව උපලේඛණ ගත කොට 2026.09.15 දිනට පෙර ලැබෙන සේ  සිය අමාත්‍යාංශ ලේකම් වෙත එවිය යුතුය.                                                                                                                                                                                                                                                                                                

	
	8.2
		අංක 03 ආකෘතිය - (ස්ථාන මාරු අයදුම් නොකල නිලධරයින් / සේවකයින්)
            වසර 05 ක සේවා කාලයක් සම්පූර්ණ කර ඇත්තාවූද, ඉහත  5.8 යටතේ වයස අවුරුදු 57 ඉක්මවූ නිලධාරීන් යටතට නොගැනෙන, අයදුම්පත් ඉදිරිපත් නොකරන ලද අයගේ තොරතුරු අංක 03 ආකෘතිය අනුව සම්පූර්ණ කර එහි නිරවද්‍යතාවය දෙපාර්තමේන්තු ප්‍රධානියා/අමාත්‍යංශ ලේකම් (අමාත්‍යංශ කාර්ය මණ්ඩලය) විසින් පෞද්ගලිකව සනාථ කර 2026.09.30 දිනට පෙර මා වෙත එවීමට කටයුතු කල යුතුය.


	
	8.3.  
	උක්ත අංක 08.2 යටතේ අංක 03 ආකෘතිය මඟින් තොරතුරු ලබා ගෙන ස්ථාන මාරු කරනු ලබන නිලධරයන්/සේවකයින් හට පළාත් රාජ්‍ය සේවා කොමිෂන් සභාව වෙත අභියාචනා කිරීමට අවස්ථාව හිමි නොවනු ඇත.

	
	8.4.
	ස්ථාන මාරු නියෝග නිකුත් කල පසු සේවා අවශ්‍යතාවය මත හෝ කුමන හේතුවක් මත හෝ නිලධරයින්/සේවකයින් අමාත්‍යාංශ/දෙපාර්තමේන්තු කාර්යාල වල රඳවා නොගත යුතුය.

	
	8.5.
	අමාත්‍යංශ ලේකම්ගේ කාර්ය භාරය
දෙපාර්තමේන්තු ප්‍රධානීන්ගෙන් ලේකම් වෙත ලැබෙන ඉල්ලුම්පත්වල සාරාංශයන් වල (අංක 02 ආකෘති) හා අංක 03 ආකෘතියේ ඔබගේ නිර්දේශය සටහන් කිරීමටත්, ඔබ අමාත්‍යංශ කාර්ය මණ්ඩලයේ සියළුම ස්ථාන මාරු ඉල්ලුම්පත්වල/වාර්තාවල ඔබගේ නිර්දේශය සටහන් කිරීමටත්,එම සියළුම ඉල්ලුම්පත්‍ර හා  වාර්තා 2026.09.30 දිනට පෙර මා වෙත එවීමටත් කටයුතු කල යුතුය. 
සටහන :- ආකෘති පත්‍ර සකස් කර එවීමේදී එක් එක් සේවාවන් සඳහා වෙන වෙනම ආකෘති පත්‍ර සකස් කර එවිය යුතුය. සෑම නිලධාරියකු/සේවකයකු පිළිබඳවම නිවැරදි සම්පූර්ණ තොරතුරු සැපයීමට ආයතන ප්‍රධානීන් වගබලා ගත යුතුය. සාවද්‍ය හා අසම්පූර්ණ තොරතුරු ඉදිරිපත් කර ඇති බවට හෙළිවුවහොත් ඒ පිළිබඳව ආයතන/දෙපාර්තමේන්තු ප්‍රධානීන් හා එම ලැයිස්තු සකස් කළ හා පරීක්ෂා කළ නිලධාරීන් වගකීමට බැඳී සිටින අතර යම් සාවද්‍ය තොරතුරක් ඉදිරිපත් කර හෝ තොරතුරු හිතාමතා යටපත් කර ඇති බව හෙළිවුවහොත් විනයානූකූලව කටයුතු කිරීමට යටත් වේ. 



	


විශේෂ උපදෙස් :-

	9. 
	ස්ථාන මාරුවීම් ලැබේයැයි අපේක්ෂා කරන නිලධරයන්ගේ රාජකාරී කටයුතු කල් ඇතිව වෙනත් නිලධරයන්ට පුහුණු කර වාර්ෂික ස්ථාන මාරු නියමිත දිනට අනිවාර්යයෙන්ම ක්‍රියාත්මක කිරීමට දෙපාර්තමේන්තු ප්‍රධානීන්/අමාත්‍යාංශ ලේකම්වරුන් කටයුතු කළ යුතුය. මෙවැනි කරුණු සම්බන්ධයෙන් පසුව කරන ඉල්ලීම් සළකා බලනු නොලැබේ.

	10. 
	අයදුම්පත් නිසිලෙස සම්පූර්ණ නොකිරීම නිසා ස්ථාන මාරු ඉල්ලුම් කරන රයන්ට/සේවකයින්ට සිදු වන අපහසුතා පළාත් රාජ්‍ය සේවා කොමිෂන් සභාව සලකා බලනු නොලැබේ.

	11. 
	අමාත්‍යාංශයෙන්/දෙපාර්තමේන්තුවෙන් පිටතට ස්ථාන මාරුවීම් ලබා දී ඇති නිලධරයන්/සේවකයින් අනුප්‍රාප්තිකයින් පැමිණෙන තෙක් රඳවා නොගෙන නියමිත දින නව සේවා ස්ථානයේ රාජකාරී භාර ගැනීමට හැකිවන සේ මුදා හැරීමට කටයුතු කළ යුතුය. මෙහි දී රාජකාරි භාර දීමට සුදුසු නිලධරයන්/සේවකයින් නොමැතිනම් අංශ ප්‍රධානියා වෙත හෝ රාජකාරි භාර දී අදාල නිලධරයින්/සේවකයින් නිදහස් කල යුතුය. මෙම විධිවිධාන වලට පටහැනිව කටයුතු කරන ආයතන ප්‍රධානීන් සම්බන්ධයෙන් කටයුතු කිරීම පිණිස අදාළ විනය බලධාරියා වෙත වාර්තා කරනු ලැබේ.

	12. 
	ස්ථාන මාරු ලැබු සියළුම නිලධරයින් / සේවකයින් නියමිත දිනයේදීම නව රාජකාරී ස්ථානය වෙත සේවය සඳහා වාර්තා කිරීමට බැඳී සිටී.

	වාර්ෂික ස්ථාන මාරු සමාලෝචන කමිටු :-

	13. 
	ස්ථාන මාරු නියෝගයන්ට විරුද්ධව කෙරෙන අභියාචනා සලකා බැලීම, වාර්ෂික ස්ථාන මාරු සමාලෝචන කමිටුව විසින් කටයුතු කරනු ලබයි.


	14. 
	එම අභියාචනා කමිටු විසින් අභියාචනා තීරණ ලබා දුන් පසුව, නිලධරයකුගේ/සේවකයෙකුගේ ඉල්ලීමක් අනුව කරන ලද මාරුවීමක් අවලංගු කරන ලෙස හෝ කල් දමන ලෙසට පසුව අභියාචනා කිරීමට එම නිලධාරියාට/සේවකයාට හෝ ඒ පිළිබඳ නිර්දේශ ඉදිරිපත් කිරීමට ආයතන ප්‍රධානියාට/දෙපාර්තමේන්තු ප්‍රධානියාට හෝ ලේකම්වරයාට හෝ හිමිකමක් නැත.
14.1.	අභියාචනා යොමු කිරීමේදී කාර්ය පටිපාටික රීති සංග්‍රහයේ අංක 15 පරිශිෂ්ටය ප්‍රකාරව සකස් කල අභියාචනා පමණක් යොමු කල යුතුය.
14.2.	වාර්ෂික ස්ථාන මාරු සමාලෝචන කමිටුවට ඉදිරිපත් නොවූ, නියමිත ආකෘතියෙන් බැහැරව සහ නියමිත දිනයට පසුව ලැබෙන අභියාචනා පිළිබඳව පළාත් රාජ්‍ය සේවා කොමිෂන් සභාව විසින් සළකා බලනු නොලැබේ.
14.3. (අ)	ස්ථාන මාරු සම්බන්ධයෙන් ලැබෙන අභියාචනා නියමිත දිනට පෙර පළාත් රාජ්‍ය සේවා කොමිෂන් සභාවට ඉදිරිපත් කිරීමට අමාත්‍යාංශ/දෙපාර්තමේන්තු ප්‍රධානීන් කටයුතු කල යුතුය.
(ආ)	ස්ථාන මාරු අභියාචනා පිටපත් දෙකකින් යුතුව සකස් කර එක් පිටපතක් අමාත්‍යාංශ/දෙපාර්තමේන්තු ප්‍රධානියා මඟින් එවිය යුතු අතර එක් පිටපතක් සෘජු පිටපතක් ලෙස නම්කර ඉල්ලුම්කරු විසින් පළාත් රාජ්‍ය සේවා කොමිෂන් සභාවට සෘජුවම එවිය යුතුය.


	15. 
	පළාත් රාජ්‍ය සේවා කොමිෂන් සභාවේ නියෝගයකින් හෝ තීරණයකින් හෝ අතෘප්තියට පත්වන පළාත් රාජ්‍ය සේවයේ නිලධරයකුට කාර්ය පටිපාටික රීති සංග්‍රහයේ XIX පරිච්ඡේදයේ 279 වගන්තියේ සඳහන් විධිවිධාන වලට අනුකූලව ස්ථාන මාරු ක්‍රියාත්මක කිරීමට නියමිත දිනට පෙර, ආණ්ඩුකාරවරයා වෙත අභියාචනයක් ඉදිරිපත් කිරීමට හිමිකමක් ඇත්තේය. අභියාචනා ඉදිරිපත් කිරීම කාර්ය පටිපාටික රීති  සංග්‍රහයේ XIX පරිච්ඡේදයේ 281 වගන්තිය ප්‍රකාරව සිදු කල යුතු අතර ඉදිරිපත්වන එවැනි අභියාචනා සම්බන්ධයෙන් 1987 අංක 47 දරණ පළාත් සභා පනතේ 33(8) ඡේදයේ විධිවිධාන අනුව උතුරු මැද පළාත් ගරු ආණ්ඩුකාරවර විසින් කටයුතු කරනු ලබන්නේය


	16. 
	වාර්ෂික ස්ථාන මාරු සම්බන්ධයෙන් වන කටයුතු නියමිත කාලසීමාවන් තුල ඉටු කිරීම අදාල සියළු දෙනාගේ වගකීම බව අවධාරනය කෙරේ.
		

	

2027 වාර්ෂික ස්ථාන මාරු කාල සටහන.
දෙපාර්තමේන්තු / ආයතන ප්‍රධානීන් විසින් නියමිත දිනට පෙර අදාළ ස්ථාන මාරු අයදුම් පත්‍ර හා අකෘති පත්‍ර නිවැරදිව සකස් කර අදාළ අමාත්‍යංශ ලේකම් වෙත ඉදිරිපත් කළ යුතු අතර, පහත කාල සටහන පරිදි එම වාර්තා  අමාත්‍යාංශ ලේකම් විසින් පළාත් රාජ්‍ය සේවා කොමිෂන් සභාවේ ලේකම් වෙත ඉදිරිපත් කළ යුතුය.

	අගෝස්තු 01ට පෙර
	· ස්ථාන මාරු කමිටු පිහිටුවීම

	අගෝස්තු  15 ට පෙර
	· උතුරු මැද පළාත් රාජ්‍ය සේවා කොමිෂන් සභාව විසින් වාර්ෂික ස්ථාන මාරු චක්‍රලේඛය ආයතන ප්‍රධානීන් වෙත නිකුත් කිරීම

	සැප්තැම්බර් 15ට පෙර
	· ආයතන ප්‍රධානීන් විසින් මෙම චක්‍රලේඛය තම සමස්ත කාර්ය මණ්ඩලය වෙත දැනුවත් කර අදාළ පරිදි ස්ථාන මාරු ඉල්ලුම් පත්‍ර  හා ආකෘති, වාර්තා අමාත්‍යාංශ ලේකම් වෙත තම නිර්දේශ සහිතව ඉදිරිපත් කිරීම

	සැප්තැම්බර් 30ට පෙර
	· දෙපාර්තමේන්තු ප්‍රධානීන් වෙතින් ලැබෙන හා තම අමාත්‍යාංශ කාර්ය මණ්ඩලයේ ඉල්ලුම්පත්‍ර  හා වාර්තා (ආකෘති පත්‍ර අංක 2,3) අමාත්‍යාංශ ලේකම් විසින් නිර්දේශ  කර පළාත් රාජ්‍ය සේවා කොමිෂන් සභාව වෙත ඉදිරිපත් කිරීම.

	නොවැම්බර් 30ට පෙර
	· මාරු මණ්ඩල රැස්වී ස්ථාන මාරු තීරණ ගැනීම සහ මාරු මණ්ඩල තීරණ ආයතන ප්‍රධානීන් වෙත දැනුම් දීම

	දෙසැම්බර් 15ට පෙර
	· ස්ථාන මාරු ලද නිලධාරීන් විසින් අභියාචනා ඉදිරිපත් කිරීම.

	ජනවාරි 30 ට පෙර
	· වාර්ෂික ස්ථාන මාරු සමාලෝචන මණ්ඩල රැස්වී ස්ථාන මාරු තීරණ ගැනීම හා ස්ථාන මාරු සමාලෝචන තීරණ දැනුම් දීම.

	මාර්තු 01 දින	
	· වාර්ෂික ස්ථාන මාරු නියෝග ක්‍රියාත්මක කිරීම.


	17. 
	මෙම ස්ථාන මාරු සම්බන්ධ අවසාන තීරණය ගරු ආණ්ඩුකාරතුමාගේ එකඟතාවය ඇතිව පළාත් රාජ්‍ය සේවා කොමිෂන් සභාව විසින් ගනු ලබනු ඇත.


	
	
· මෙම චක්‍රලේඛය හා අදාල ආකෘති පත්‍ර උතුරු මැද පළාත් රාජ්‍ය සේවා කොමිෂන් සභාවේ www.psc.nc.gov.lk වෙබ් අඩවියෙන් බාගත කළ හැකිය.


· 2027 වාර්ෂික ස්ථාන මාරු සඳහා අයදුම් කිරීමට අදාල ඉහත සඳහන් ආකෘති පත්‍රවලට අමතරව ඔබගේ විද්‍යුත් තැපැලට යොමු කර ඇති පෝරමය ද (Google Form) සම්පූර්ණ කිරීම අනිවාර්යය බව කාරුණිකව දන්වා සිටිමි. 
(Iskoola Pota,  Font Size – 12 )




   

   පී.එස්.විමලවීර
ලේකම්
පළාත් රාජ්‍ය සේවා කොමිෂන් සභාව
උතුරු මැද පළාත.

